# Referat fra It-koordinatormøde i Distrikt 10 tirsdag den 19. april 2022 kl. 9.30 til 12.30 i Snorresgade

17 lokalafdelinger var repræsenteret.

Afbud fra Hvidovre

## Dagsorden

**Gennemgang af Windows 11 nyheder v/ Ole Bukh og John Dewar, Frederiksberg.**

Den største ændring i forhold til Windows 10 i denne første version af Windows 11 er, at funktioner og ikoner fra startsiden er flyttet ind midt på forsiden i brugergrænsefladen, og at man skal vænne sig til, hvor man finder de funktioner, man ønsker. Ellers er det tydeligt at nyhederne i layout sigter mod, at det skal være lettere at benytte Windows på touchskærme.

**Mere it-hjælp for flere. v/ IT-Konsulenter Jesper Holst og Martin Geysner.**

Hvilke it-aktiviteter byder har vi byder på. Ikke alle lokalafdelinger har alt.

Nyt reklamemateriale er på vej

Rekrutteringsfoldere

Inviter endelig Jesper/Martin på besøg i lokalafdelingen, som inspiration til aktiviteter og rekruttering

*Se vedhæftede præsentation.*

Der udkommer videoer om it-hjælp i hjemmet og rekruttering af frivillige. De tænkes publiceret på Facebook og kan bestilles af lokalafdelinger, der benytter lokal Facebook.

Hold øje med Nyhedsbreve på frivilligportalen.

**Vores oplevelser ved implementering af MitID**

Generelle erfaringer fra lokalafdelingerne:

Vi oplever stor taknemmelighed for hjælpen fra medlemmerne.

Siden marts har der været stort pres på hjælp til oprettelse af MitID. Rigtig mange har fået besked fra pengeinstitutterne.

Oprettelsen af MitID er en individuel proces på ca. 20-30 minutter, hvis der ikke opstår afbrydelser i processen. Det kunne f.eks. være, hvis vi skal installere NemID app. Der er 1 times sikkerhedsventetid før appen virker.

Mange skal sendes omkring Borgerservice af de kendte årsager:

ID-oplysninger skal opdateres og vi kan ikke hjælpe, når:

-Smartphone er for gammel til at scanne pas. (Desværre har mange følt sig presset til at købe ny smartphone)

-Har ikke smartphone

-Har ikke gyldigt pas

-Har ikke net-eller mobilbank.

-Har ikke NemID app og ønsker det ikke (City oplever, at kun 25% har appen)

-Glemte NemID-koder eller spærret NemID.

Borgerservice virker generelt godt, bortset fra ventetiden, der kan være op til en måned. Det betyder, at vi skal sikre, at personen beder pengeinstituttet giver udsættelse af fristen. Samarbejdet mellem os og Borgerservice fungerer perfekt i Ballerup, da de har ’bofællesskab’. Gladsaxe har problemer med Borgerservice.

Pengeinstitutternes support virker meget forskelligt, nogle er supergode og andre agerer ikke tilfredsstillende over for kunderne. Der er ikke problemer med at få forlænget tidsfristen, hvis et besøg hos Borgerservice er nødvendigt eller kodeviser er længe undervejs.

En del lokalafdelinger har holdt temadage/foredrag rundt om i lokalområdet med orientering om MitID.

**Det årlige valg af koordinatorgruppen**.

Dan Jønsson, Preben Hansen, Lis Elholm blev genvalgt. René Christiansen er stadig supporter i gruppen.

21. april2022

Referent Lis Elholm

.